(2)

Anexa III se înlocuiește cu următorul text: „ANEXA III Măsurători realizate de autoritățile de supraveghere a pieței și verificarea conformității produselor de către autoritățile de supraveghere a pieței Toleranțele de verificare definite în prezenta anexă se referă numai la verificarea parametrilor măsurați de autoritățile statelor membre și nu trebuie utilizate de către producător sau importator ca toleranță permisă pentru a stabili valorile din documentația tehnică sau pentru a interpreta valorile respective în vederea obținerii conformității ori pentru a comunica performanțe superioare în orice mod. 1. MĂSURĂTORI Pentru măsurătorile și calculele efectuate în scopul conformității și al verificării conformității cu cerințele aplicabile din prezentul regulament, se utilizează standardele armonizate ale căror numere de referință au fost publicate în Jurnalul Oficial al Uniunii Europene sau alte metode fiabile, exacte și reproductibile care țin seama de stadiul actual al tehnologiei general recunoscut și ale căror rezultate sunt considerate a avea un grad de incertitudine scăzut. Computerele introduse pe piață fără un sistem de operare care să poată suporta un sistem ACPI (interfață avansată de configurare și alimentare) sau un sistem similar trebuie să fie testate cu un sistem de operare care suportă ACPI (sau un sistem similar). 2. VERIFICAREA CONFORMITĂȚII PRODUSELOR DE CĂTRE AUTORITĂȚILE DE SUPRAVEGHERE A PIEȚEI La verificarea conformității unui model de produs cu cerințele prevăzute în anexa II la prezentul regulament în temeiul articolului 3 alineatul (2) din Directiva 2009/125/CE, pentru cerințele menționate în prezenta anexă, autoritățile statelor membre aplică următoarea procedură: 1. Autoritățile statelor membre verifică o singură unitate din model sau din configurația modelului. 2. Modelul sau configurația modelului sunt considerate conforme cu cerințele aplicabile dacă: (a) valorile indicate în documentația tehnică în temeiul punctului 2 din anexa IV la Directiva 2009/125/CE (valorile declarate) și, după caz, valorile utilizate pentru a calcula aceste valori nu sunt mai avantajoase pentru producător sau importator decât rezultatele măsurătorilor corespunzătoare efectuate în temeiul literei (g) de la punctul menționat; și (b) valorile declarate respectă toate cerințele prevăzute în prezentul regulament și niciunele dintre informațiile despre produs cerute și publicate de către producător sau importator nu conțin valori care sunt mai avantajoase pentru producător sau importator decât valorile declarate; și (c) atunci când autoritățile statelor membre testează unitatea din model sau din configurația modelului conform părților 3-5 ale prezentei anexe, valorile obținute (valorile parametrilor relevanți, astfel cum au fost măsurați în cadrul testării, și valorile calculate pe baza acestor măsurători) sunt conforme cu toleranțele de verificare respective indicate în părțile 3 și 4 ale prezentei anexe și unitatea îndeplinește cerințele pentru activarea funcției de gestionare a consumului de putere prevăzute în partea 5 a prezentei anexe. 3. Dacă rezultatele menționate la punctul 2 litera (a) sau (b) nu sunt atinse, modelul și toate configurațiile de modele care fac obiectul acelorași informații despre produs (conform anexei II punctele 7.1.2 și 7.3.2) sunt considerate neconforme cu prezentul regulament. 4. Dacă rezultatul menționat la punctul 2 litera (c) nu este atins, autoritățile statelor membre aleg pentru testare trei unități suplimentare din același model sau din una ori mai multe configurații de modele care fac obiectul acelorași informații despre produs (conform anexei II punctele 7.1.2 și 7.3.2). 5. Modelul sau configurația modelului sunt considerate conforme cu cerințele aplicabile dacă, pentru aceste trei unități, media aritmetică a valorilor obținute este conformă cu toleranțele respective indicate în părțile 3 și 4 ale prezentei anexe și dacă toate unitățile îndeplinesc cerințele pentru activarea funcției de gestionare a consumului de putere prevăzute în partea 5 a prezentei anexe. 6. Dacă rezultatul menționat la punctul 5 nu este atins, modelul și toate configurațiile de modele care fac obiectul acelorași informații despre produs (furnizate în temeiul anexei II punctele 7.1.2 și 7.3.2) sunt considerate neconforme cu prezentul regulament. 7. Fără întârziere după luarea deciziei privind neconformitatea modelului conform punctelor 3 și 6, autoritățile statului membru relevant furnizează autorităților celorlalte state membre și Comisiei toate informațiile relevante. Autoritățile statelor membre utilizează metodele de măsurare și de calcul stabilite în prezenta anexă. Autoritățile statelor membre aplică numai toleranțele de verificare stabilite în părțile 3 și 4 ale prezentei anexe și utilizează doar procedura descrisă la punctele 1-7 pentru cerințele menționate în prezenta anexă. Nu se aplică alte toleranțe. 3. ETEC, MODUL DE VEGHE, MODUL OPRIT ȘI STAREA CU CEL MAI REDUS CONSUM DE PUTERE 1. Pentru cerințele privind un consum de putere mai mare de 1,00 W sau dacă cerințele în materie de consum de energie electrică formulate în TEC duc la o cerință privind un consum de putere mai mare de 1,00 W în cel puțin un mod, configurația modelului este considerată conformă cu cerințele aplicabile stabilite la punctele 1.1, 1.2, 1.3, 1.4, 2.2 și 2.3 din anexa II dacă rezultatele testelor nu depășesc toleranțele de verificare respective, indicate în tabelul de mai jos. Toleranțe de verificare pentru cerințele privind un consum de putere mai mare de 1,00 W Cerințele prevăzute Toleranțe de verificare Punctele 1.1, 1.2, 1.3, 1.4 și 2.3 din anexa II Valoarea obținută nu trebuie să depășească valoarea declarată cu mai mult de 7 %. Punctul 2.2 din anexa II (cu și fără cota suplimentară prevăzută la punctul 2.4) Valoarea obținută nu trebuie să depășească valoarea declarată cu mai mult de 7 %. Cotele suplimentare prevăzute la punctul 2.4 din anexa II pot fi adăugate la cerința precizată la punctul 2.2 în cazul în care configurația modelului este introdusă pe piață împreună cu o funcție WOL activată în modul de veghe. Configurația modelului trebuie testată cu funcția WOL deopotrivă activată și dezactivată și trebuie să respecte ambele cerințe. Configurația modelului introdus pe piață fără capacitate Ethernet trebuie testată fără funcția WOL activată. 2. Pentru cerințele privind un consum de putere mai mic sau egal cu 1,00 W, configurația modelului este considerată conformă cu cerințele aplicabile stabilite la punctele 3.1 și 4.1 din anexa II dacă rezultatele testelor nu depășesc toleranțele de verificare respective, indicate în tabelul de mai jos. Toleranțe de verificare pentru cerințele privind un consum de putere de maximum 1,00 W Cerințele prevăzute Toleranțe de verificare Punctul 3.1 din anexa II (cu și fără cota suplimentară precizată la punctul 3.3) Valoarea obținută nu trebuie să depășească valoarea declarată cu mai mult de 0,10 W. Punctul 4.1 din anexa II (cu și fără cotele suplimentare prevăzute la punctul 4.3) Valoarea obținută nu trebuie să depășească valoarea declarată cu mai mult de 0,10 W. Cota suplimentară prevăzută la punctul 3.3 din anexa II poate fi adăugată la cerința precizată la punctul 3.1 în cazul în care configurația modelului este introdusă pe piață împreună cu o funcție de „afișare a unor informații sau a stării”. Cota suplimentară prevăzută la punctul 4.3 din anexa II poate fi adăugată la cerința stabilită la punctul 4.1 în cazul în care configurația modelului este introdusă pe piață împreună cu o funcție WOL activată în modul oprit. Configurația modelului trebuie testată cu funcția WOL deopotrivă activată și dezactivată și trebuie să respecte ambele cerințe. Configurația modelului introdus pe piață fără capacitate Ethernet trebuie testată fără funcția WOL activată. 4. RANDAMENTUL SURSEI INTERNE DE ALIMENTARE Modelul este considerat conform cu cerințele stabilite la punctul 5 din anexa II dacă rezultatele testelor nu depășesc toleranțele de verificare respective, indicate în tabelul de mai jos. Toleranțe de verificare pentru randamentul sursei interne de alimentare Cerințele prevăzute Toleranțe de verificare Media aritmetică a randamentului în condițiile de sarcină definite în anexa II se situează sub cerințele aplicabile pentru randamentul mediu în regim activ. Valoarea obținută nu trebuie să fie mai mică decât valoarea declarată cu mai mult de 2 %. Media aritmetică a factorului de putere astfel cum este definit în anexa II se situează sub cerințele aplicabile pentru factorul de putere. Valoarea obținută nu trebuie să fie mai mică decât valoarea declarată cu mai mult de 10 %. 5. ACTIVAREA FUNCȚIEI DE GESTIONARE A CONSUMULUI DE PUTERE La verificarea conformității cu cerințele stabilite la punctul 6.1 din anexa II, autoritățile statelor membre trebuie să utilizeze procedura aplicabilă pentru măsurarea consumului de putere după ce funcția de gestionare a consumului de putere sau o funcție similară a trecut echipamentul în modul aplicabil. La verificarea conformității cu cerințele stabilite la punctele 6.2.1-6.2.6 din anexa II, configurația modelului este considerată conformă cu cerințele aplicabile stabilite la: — punctul 6.2.1, dacă viteza de minimum 1 gigabit pe secundă (Gb/s) a oricărei conexiuni active a unui computer de birou, a unui computer de birou integrat sau a unui computer de tip notebook prin rețeaua Ethernet este redusă în momentul trecerii computerului în modul de veghe sau în modul oprit cu WOL; — punctul 6.2.2, dacă un computer de birou, un computer de birou integrat sau un computer de tip notebook devine complet utilizabil, inclusiv realizează afișajul pe un ecran conectat, la 5 secunde după intervenția unui eveniment de reactivare în timpul modului de veghe; — punctul 6.2.3, dacă un ecran conectat la un computer de birou, la un computer de birou integrat sau la un computer de tip notebook intră în modul de veghe după 10 minute de inactivitate a utilizatorului; — punctul 6.2.4, dacă se poate activa și dezactiva o funcție WOL pentru modul de veghe și modul oprit; — punctul 6.2.5, dacă un computer de birou, un computer de birou integrat sau un computer de tip notebook intră în modul de veghe după 30 minute de inactivitate a utilizatorului; — punctul 6.2.6, dacă utilizatorii pot activa și dezactiva cu ușurință orice fel de conexiuni la o rețea fără fir și utilizatorii primesc o indicație clară cu ajutorul unui simbol, al unui semnal luminos sau al unui echivalent în momentul în care conexiunile la rețeaua fără fir au fost activate sau dezactivate.”